Bya PROCOPIOS LUMU
‘EBYO abagagga bye muliko mwerimba ssente tezigula byonna’, bino bye bigambo Sarah Namukwaya eyakazibwako erya G.Snake bye yatadde mu luyimba lwe Ssente.
G.Snake akikkiriza nti ssente w’ekuba egonzaawo naye n’akikkaatiriza nti tekuuma mukwano y’ensonga lwaki ensangi zino tulaba bak’abagagga bangi babadduseeko.
Kino mu vidiyo gye yakutte alaga omusajja amukwana ng’azze ne kkeesi ya ssente n’akkiriza naye nga mu mutima teri mukwano.
Zino azirya, oluvannyuma lwa wiiki amwatulira nti omukwano ogugwe si gwa ssente ye tamwagala.
“Abagagga bangi tubalaba ensangi zino ng’abakyala babaddukako kuba okubaagala baakozesa ssente. Nsuubira obubaka obuli mu luyimba luno bujja kuyamba okukendeeza omuze guno wadde si kyangu,” bw’annyonnyola.
Vidiyo y’oluyimba luno yagikwatidde mu bifo eby’enjawulo abagagga gye baliira kaasi gy’agamba nti gye bayiwaayiwa ssente okusendasenda abawala.
Yadde amanyiddwa okuyimba nga bw’azina n’omusota, leero mu luno oluyimba teyaguleese.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn